ПРОТОКОЛ № 9
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  25 февруари  2013 г.

Днес, 25 февруари 2013 г., понеделник, от 13.00 ч. в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	
ОТСЪСТВА Калин Калпакчиев.

І. Взаимодействие с Инспектората към ВСС:

1. ОТНОСНО: Отчет на Инспектората към ВСС на основание чл. 60м от ЗСВ за установените нарушения на правото на разглеждане и решаване на делата в разумен срок (нарушение на чл. 6 от Конвенцията за защита правата на човека и основните свободи) за периода 01.10.2012 г. – 31.12.2012 г. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ОТЛАГА обсъждането на Отчета на Инспектората към ВСС за следващото заседание на комисията, за когато да се изготви и внесе анализ на причините, довели до установените с отчета нарушения, с предложение до ВСС за конкретни мерки за тяхното отстраняване. 

2. ОТНОСНО: Акт за резултатите от извършена от Инспектората към ВСС планова проверка на дейността на .................................... от Софийски градски съд и информация от председателя на Софийски градски съд за предприетите мерки във връзка с констатациите по акта. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ОТЛАГА обсъждането на Акта на Инспектората към ВСС и получената информацията от административния ръководител на Софийски градски съд за следващо заседание на комисията, след получаване на отговор от Прокуратура на РБългария по направеното запитване в изпълнение на решение на комисията по протокол № 7/18.02.2013 г.

3. ОТНОСНО: Молба вх. № 11-12-025/18.02.2013 г. от ......................................... – следовател в ОСлО на ОП Варна за поправка на констатациите в Акт за резултати от извършена проверка на Инспектората към ВСС по Заповед № Ж-01-1058/07.01.2013 г. на Главния инспектор. 

Молбата на следовател ............................. е адресирана и до Инспектората към ВСС, който е компетентният орган да се произнесе по направените искания, поради което ВСС не дължи отговор по същата. Въз основа на изложеното

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение молба вх. № 11-12-025/18.02.2013 г. от ......................................... – следовател в ОСлО на ОП Варна за поправка на констатациите в Акт за резултати от извършена проверка на Инспектората към ВСС по Заповед № Ж-01-1058/07.01.2013 г. на Главния инспектор.

4. ОТНОСНО: Информация за изпратени във ВСС Вътрешни правила и други актове, регламентиращи прилагането на чл. 9 от ЗСВ в органите на съдебната власт.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Приема за сведение информацията за получените във ВСС вътрешни правила и други актове, регламентиращи прилагането на чл. 9 от органите на съдебната власт. 
4.2. Възлага на експертните сътрудници на комисията да се запознаят със същите и да докладват на комисията за евентуални отклонения от принципа на случайното разпределение на делата. 

5. ОТНОСНО: Обсъждания по изпълнението на  т. 4 от Годишната програма за дейността на комисията – извършване на съвместни ад-хок проверки относно спазването на принципа за случайно разпределение на делата. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Отлага за следващото заседание на комисията обсъждането на изготвеното предложение относно изпълнението на т. 4 от годишната програма на комисията. 

ІІ. По Закона за предотвратяване и установяване на конфликт на интереси:

6. ОТНОСНО: Декларации по чл. 12 от ЗПУКИ. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА декларациите по чл. 12 от ЗПУКИ по приложения списък.
6.2. Приетите декларации да се публикуват в интернет страницата на Висшия съдебен съвет при спазване на Закона за защита на личните данни.
6.3. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т. 1 и т. 2 от приложения списък.
6.4. Да се изиска информация относно вида и датата на поемане на декларираното задължение с декларацията по т. 5 от приложения списък 
6.5. Неподадените в срок декларации да се докладват на първото заседание на комисията през м. март 2013 г.

7. ОТНОСНО: Междинен доклад за напредъка на съда в Южна България с резултатите от гражданско наблюдение за периода януари – май 2012 г., в рамките на проект „Правосъдие близо до хората: втора фаза”, реализиран от Сдружение „Център на НПО в Разград”  и Националната НПО мрежа за гражданско наблюдение на съда в България, с финансовата подкрепа на Фондация „Америка за България” и проект на отговор във връзка с направените констатации и изводи относно конфликта на интереси.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

7.1. Да се направи запитване до Комисията за защита на личните данни относно прилагането на чл. 17, ал. 2 от ЗПУКИ във връзка с направените в доклада изводи за публикуване на декларациите по чл. 12 от ЗПУКИ на страницата на ВСС в интернет с пълните данни за кредиторите, размера на задълженията, свързаните с декларатора лица и др., без съгласието на декларатора.
7.2. Възлага на Валери Михайлов – директор на дирекция «Информационни системи» за следващото заседание на комисията да изрази становище възможно ли е да бъдат изпълнени дадените препоръки за публикуване на декларациите по ЗПУКИ в сайта на ВСС поименно, с въвеждане на възможност за търсене. В случай, че има технически или други пречки за изпълнението на тези препоръки, да изложи същите в становището си.
7.2. За следващото заседание на комисията да се внесе за обсъждане проект на отговор до председателя на Сдружение «Център на НПО в Разград» относно направените с доклада констатации, изводи и препоръки по отношение на случайното разпределение на делата и конфликта на интереси.

ІІІ. Други:

8. ОТНОСНО: Обсъждане на проект на Отчет за дейността на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет за периода  м. октомври – м. декември 2012 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за предварително запознаване изготвения проект на Отчет за дейността на комисията и отлага за следващото заседание неговото обсъждане и приемане. 

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /п/

НЕЗАБРАВКА СТОЕВА